open-index/open-wikipedia-markdown huggingface dataset:
โรงไฟฟ้าพลังความร้อนใต้พิภพฝาง

**โรงไฟฟ้าพลังความร้อนใต้พิภพฝาง** () เป็นโรงไฟฟ้าพลังความร้อนใต้พิภพของการไฟฟ้าฝ่ายผลิตแห่งประเทศไทย ตั้งอยู่ที่ตำบลม่อนปิ่น อำเภอฝาง จังหวัดเชียงใหม่ เป็นโรงไฟฟ้าพลังความร้อนใต้พิภพเพียงแห่งแรกและแห่งเดียวของประเทศไทย

## ประวัติ
โรงไฟฟ้าพลังความร้อนใต้พิภพฝาง เกิดขึ้นจากการสำรวจร่วมกันของการไฟฟ้าฝ่ายผลิตแห่งประเทศไทย กรมทรัพยากรธรณี และมหาวิทยาลัยเชียงใหม่ ในการหาพื้นที่มีศักยภาพในการพัฒนาแหล่งพลังงานความร้อนจากใต้พิภพในพื้นที่อำเภอสันกำแพงและอำเภอฝาง จังหวัดเชียงใหม่ตั้งแต่ปี พ.ศ. 2521 โดยความช่วยเหลือทางวิชาการและผู้เชี่ยวชาญจากประเทศฝรั่งเศส คือองค์การฝรั่งเศสเพื่อการจัดการด้านพลังงาน (AFME) ตั้งแต่ปี พ.ศ. 2524 และกรมป่าไม้ได้ประกาศพื้นที่เป็นวนอุทยานชื่อว่า "วนอุทยานบ่อน้ำร้อนฝาง" และถูกยกระดับขึ้นเป็นอุทยานลำดับที่ 97 ของประเทศไทย ชื่อว่า อุทยานแห่งชาติแม่ฝาง เมื่อวันที่ 14 มีนาคม พ.ศ. 2549 และเปลี่ยนชื่อเป็น อุทยานแห่งชาติดอยผ้าห่มปกในวันที่ 26 กันยายน พ.ศ. 2551

## ผลการศึกษา
จากการสำรวจในปี พ.ศ. 2524 พบว่าหลุมเจาะระดับตื้นในแหล่งฝางนั้นมีคุณสมบัติที่จะสามารถนำมาผลิตไฟฟ้าได้ ทำให้ในปี พ.ศ. 2531 การไฟฟ้าฝ่ายผลิตแห่งประเทศไทยจึงได้จัดซื้อเครื่องกำเนิดไฟฟ้าระบบสองวงจร มีขนาดกำลังผลิต 300 กิโลวัตต์ ติดตั้งเป็นโรงไฟฟ้าสาธิตที่ใช้พลังงานความร้อนใต้พิภพเป็นที่แรก ใช้น้ำร้อนจากหลุมขุดเจาะระดับตื้นมีอุณหภูมิอยู่ที่ 130 องศาเซลเซียส อัตราปริมาณการไหลอยู่ที่ 16.5 ถึง 22 ลิตรต่อวินาที เพื่อมาถ่ายเทความร้อนให้กับสารทำงาน สามารถผลิตกระแสไฟฟ้าได้ประมาณปีละ 1.2 ล้านกิโลวัตต์ชั่วโมง และป้อนเข้าสู่ระบบของการไฟฟ้าส่วนภูมิภาค

ส่วนน้ำร้อนหลังจากผ่านกระบวนการผลิตไฟฟ้าจะมีอุณหภูมิลดลงเหลือ 77 องศาเซลเซียส สามารถใช้ในการอบแห้งหรือใช้งานสำหรับห้องเย็นในการรักษาผลิตผลทางการเกษตร และบางส่วนสามารถปล่อยลงสู่แหล่งน้ำธรรมชาติได้โดยไม่ต้องบำบัด

## รายละเอียด
ข้อมูลจากการศึกษาและดำเนินการ โรงไฟฟ้ากำลังผลิต 300 กิโลวัตต์ไฟฟ้า เป็นรูปแบบวงจรกังหันแรงคืน (Organic Rankine Cycle Turbine) มีคุณสมบัติ ดังนี้

* อัตราการไหลน้ำร้อน 16.5 ลิตร / วินาที (ร้อยละ 75 ของอัตราไหลสูงสุด)
* อุณหภูมิน้ำร้อนเฉลี่ยขาเข้า 115 องศาเซลเซียส (อุณหภูมิในท่อลดลง 2 องศาเซลเซียส)
* อุณหภูมิน้ำร้อนไหลออก 77 องศาเซลเซียส
* อัตรการไหลของน้ำเย็น 72.2 ลิตร / วินาที
* อุณหภูมิน้ำเย็นเฉลี่ยเข้า 20 องศาเซลเซียส
* กำลังผลิตสูงสุด 300 กิโลวัตต์ไฟฟ้า
* กำลังผลิตสุทธิ 200 กิโลวัตต์ไฟฟ้า

## การวิพากษ์วิจารณ์
นายพิธา ลิ้มเจริญรัตน์ ได้กล่าวในการให้สัมภาษณ์กับนิตยสารมติชนรายสัปดาห์ว่า รัฐบาลควรจะส่งเสริมพลังงานหมุนเวียนในประเทศให้มากกว่านี้ โดยเฉพาะพลังงานความร้อนใต้พิภพ เนื่องจากยังไม่มีการพัฒนาในประเทศด้านนี้มากเท่าที่ควร จากแหล่งน้ำร้อนธรรมชาติกว่า 112 แห่งที่มีศักยภาพอยู่ในพื้นที่ทั่วประเทศยกเว้นภาคตะวันออกเฉียงเหนือ ซึ่งหากเปรียบเทียบกับการใช้พลังงานฟอสซิลนั้น โรงไฟฟ้าพลังความร้อนจะมีต้นทุนต่ำกว่าพลังงานฟอสซิลถึง 8 เท่า

## ดูเพิ่ม
* โรงไฟฟ้าพลังความร้อนใต้พิภพ
* รายชื่อโรงไฟฟ้าในประเทศไทย

## อ้างอิง

หมวดหมู่:สิ่งก่อสร้างที่สร้างเสร็จในปี พ.ศ. 2532
หมวดหมู่:โรงไฟฟ้าพลังความร้อนใต้พิภพในประเทศไทย
หมวดหมู่:ก่อตั้งในประเทศไทยในปี พ.ศ. 2532
หมวดหมู่:โครงสร้างพื้นฐานในจังหวัดเชียงใหม่
หมวดหมู่:สิ่งก่อสร้างในอำเภอฝาง
เพชรพระอุมา (ภาพยนตร์ พ.ศ. 2514)

**เพชรพระอุมา** เป็นภาพยนตร์ไทยแนวแอ็คชั่น ผจญภัย ขนาด 35 มม. พากย์เสียงในฟิล์ม เข้าฉายครั้งแรกเมื่อวันที่ 12 สิงหาคม  2514 ที่ศาลาเฉลิมไทย จากการกำกับของ ส.อาสนจินดา นำแสดงโดยวิทยา เวสสวัฒน์ ซึ่งเป็นผู้อำนวยการสร้างของภาพยนตร์เรื่องนี้ถึงขั้นที่เขาใช้ชื่อในการแสดงว่า ระพินทร์ ไพรวัลย์ ตามชื่อพระเอกของเรื่องและสุทิศา พัฒนุช ภาพยนตร์เรื่องนี้ลงทุนค่อนข้างสูงโดยเดินทางไปถ่ายทำที่แอฟริกา แต่กลับไม่ประสบความสำเร็จทั้งด้านรายได้และกระแสตอบรับรวมถึงคำวิจารณ์ ทำให้ในที่สุด วิทยาตัดสินใจเลิกยุ่งเกี่ยวกับวงการหนังอย่างถาวร

## นักแสดง

## อ้างอิง

หมวดหมู่:ภาพยนตร์ไทยที่ออกฉายในปี พ.ศ. 2514
หมวดหมู่:ภาพยนตร์ที่กำกับโดย ส. อาสนจินดา
หมวดหมู่:ภาพยนตร์ภาษาไทย
หมวดหมู่:ภาพยนตร์ไทยในคริสต์ทศวรรษ 1970
หมวดหมู่:ภาพยนตร์โลดโผนไทย
หมวดหมู่:ภาพยนตร์ภาษาไทยในคริสต์ทศวรรษ 1970
ลาลิกา ฤดูกาล 2024–25

**ลาลิกา ฤดูกาล 2024–25** () หรือในนามว่า **ลาลิกา[[อีเอสปอร์ตส์]]** () ตามชื่อผู้สนับสนุน เป็นฤดูกาลที่ 94 ของการแข่งขันฟุตบอลลาลิกา ลีกฟุตบอลสูงสุดของประเทศสเปน นับตั้งแต่ได้รับการก่อตั้งขึ้นเมื่อ ค.ศ. 1930 โดยการแข่งขันเริ่มต้นขึ้นในวันที่ 15 สิงหาคม ค.ศ. 2024 และมีกำหนดสิ้นสุดในวันที่ 25 พฤษภาคม ค.ศ. 2025. เรอัลมาดริด คือแชมป์เก่าจากฤดูกาลที่ผ่านมา ซึ่งเป็นสมัยที่ 36 ของพวกเขา. โปรแกรมการแข่งขันได้ประกาศเมื่อวันที่ 18 มิถุนายน ค.ศ. 2024.

## ทีม

### การเลื่อนชั้นและตกชั้น (ก่อนเริ่มฤดูกาล)

### สนามและที่ตั้ง

### ทีมและชุดแข่งขัน

### การเปลี่ยนผู้จัดการทีม

## ตารางคะแนน

## ผลการแข่งขัน

## สถิติฤดูกาล

### การทำประตู
**ประตูแรกของฤดูกาล:** โอยฮัน ซันเกต ให้กับ อัตเลติกบิลบาโอ ในนัดที่พบกับ เฆตาเฟ (15 สิงหาคม ค.ศ. 2024)

### ผู้ทำประตูสูงสุด

### แฮท-ทริคส์

### ซาโมราโทรฟี

### ระเบียบวินัย

#### ผู้เล่น
*ใบเหลืองมากที่สุด: **14**
** อีฟอัน เนยู (เลกาเนส)

*ใบแดงมากที่สุด: **3**
** มาริโอ มาร์ติน (บายาโดลิด)

#### ทีม
*ใบเหลืองมากที่สุด: **97**
**เฆตาเฟ
**ลัสปัลมัส

* ใบเหลืองน้อยที่สุด: **57**
**เรอัลมาดริด

*ใบแดงมากที่สุด: **6**
**เฆตาเฟ
**เซลตาเดบิโก
**มายอร์กา
**เซบิยา

* ใบแดงน้อยที่สุด: **0**
**โอซาซูนา

## รางวัล
### รางวัลประจำเดือน

## อ้างอิง

## แหล่งข้อมูลอื่น
*

หมวดหมู่:ลาลิกาแบ่งตามฤดูกาล
หมวดหมู่:ลาลิกา ฤดูกาล 2024–25
หมวดหมู่:ฟุตบอลลีกยุโรปในฤดูกาล 2024–25
คริสตจักรทั้งเจ็ดในแคว้นเอเชีย

**คริสตจักรทั้งเจ็ดในแคว้นเอเชีย** () หรือ **คริสตจักรทั้งเจ็ดแห่งวิวรณ์** () เป็นคริสตจักร 7 แห่งของศาสนาคริสต์ยุคแรกซึ่งกล่าวถึงในหนังสือวิวรณ์ของพันธสัญญาใหม่ คริสตจักรทั้ง 7 แห่งตั้งอยู่ในเอเชียน้อย ซึ่งปัจจุบันคือประเทศตุรกี

## รายละเอียด
วิวรณ์ 1:11 ระบุว่าบนเกาะปัทมอสไกลออกไปทางตะวันออกทะเลอีเจียน พระเยซูตรัสสั่งยอห์นแห่งเกาะปัทมอสว่า "สิ่งที่ท่านเห็นนั้นจงเขียนไว้ในหนังสือม้วน และส่งไปให้คริสตจักรทั้งเจ็ด คือคริสตจักรที่เมืองเอเฟซัส เมืองสเมอร์นา เมืองเปอร์กามัม เมืองธิยาทิรา เมืองซาร์ดิส เมืองฟีลาเดลเฟียและเมืองเลาดีเซีย" คริสตจักรในบริบทนี้หมายถึงชุมชนหรือชุมนุมของคริสต์ศาสนิกชนที่อาศัยอยู่ในแต่ละเมือง

## คริสตจักรทั้งเจ็ด
คริสตจักรทั้งเจ็ดเรียกด้วยชื่อตามสถานที่ตั้ง หนังสือวิวรณ์ให้รายละเอียดของแต่ละคริสตจักรดังนี้
* เอเฟซัส (วิวรณ์ 2:1–7): เป็นที่รู้จักในเรื่องการตรากตรำและและไม่ท้อถอย แยกออกจากคนชั่ว แต่ได้รับการตักเตือนเรื่องการละทิ้งความรักครั้งแรกของตน (2:4)
* สเมอร์นา (วิวรณ์ 2:8–11): เป็นที่ชื่นชมและเห็นใจในเรื่องความยากลำบากและยากจน ได้รับการคาดการณ์ว่าจะต้องประสบการการข่มเหง (2:10)
* เปอร์กามัม (วิวรณ์ 2:12–17): ตั้งอยู่ในที่ที่ "บัลลังก์ของซาตาน" ตั้งอยู่ จำเป็นต้องกลับใจจากการติดตามผู้สอนเท็จ (2:16)
* ธิยาทิรา (วิวรณ์ 2:18–29): เป็นที่รู้จักในเรื่องการกุศลซึ่ง "ตอนปลายนั้นดีกว่าตอนต้น" ทนฟังต่อคำสอนของหญิงผู้เผยพระวจนะเทียม (2:20)
* ซาร์ดิส (วิวรณ์ 3:1–6): ได้รับการตักเตือนในเรื่องชื่อเสียงที่ตายไป และได้รับคำแนะนำให้เสริมกำลังตนเองและกลับใจมาหาพระเจ้า (3:2–3)
* ฟีลาเดลเฟีย (เรียกว่า Alaşehir ตั้งแต่ปี ค.ศ. 1350; วิวรณ์ 3:7–13): เป็นที่รู้จักในเรื่องความมั่นคงต่อความเชื่อ รักษาพระวจนะของพระเจ้า และมีความทรหดอดทน (3:10)
* เลาดีเซีย ใกล้กับเมืองเดนิซลี (วิวรณ์ 3:14–22): ถูกเรียกว่าเป็นแต่อุ่น ๆ ไม่ร้อนและไม่เย็น (3:16)

## ดูเพิ่ม
* ศาสนาคริสต์ยุคแรก
* ศาสนาคริสต์ตะวันออก

## หมายเหตุ

## อ้างอิง

## อ่านเพิ่มเติม
* Halley, H. H., *Halley's Bible Handbook* (Grand Rapids, MI: Zondervan, 1978), p684
* Scofield, C. I., *The Scofield Reference Bible* (Oxford: Oxford University Press, 1967), p1332
* 
* 
* Hemer, Colin J. *The Letters to the Seven Churches of Asia in Their Local Setting* (JSOT Press, 1989), p. 283

## แหล่งข้อมูลอื่น
* Catholic Encyclopedia: Angels of the Churches
* Catholic Encyclopedia: Asia Minor, see section titled "Spread of Christianity in Asia Minor"
* Seven Churches of Revelation
* Branham, W. M., ''An Exposition of the Seven Church Ages'' , Voice of God Recordings, Jeffersonville, Indiana, 1965.
* The True Trend Of the Church As Viewed Through Revelation Chapters 2 & 3 by Pastor Rocky Veach
* Seven Churches -Thoughts on the seven angels of Revelation

หมวดหมู่:หนังสือวิวรณ์
หมวดหมู่:คำศัพท์ศาสนาคริสต์
หมวดหมู่:คำและวลีในพันธสัญญาใหม่
หมวดหมู่:ผู้เผยพระวจนะในศาสนาคริสต์
หมวดหมู่:เจ็ดในหนังสือวิวรณ์
โรงไฟฟ้าพลังงานแสงอาทิตย์ลพบุรีโซล่าร์

**โรงไฟฟ้าพลังงานแสงอาทิตย์ลพบุรีโซล่าร์** () เป็นโรงไฟฟ้าพลังงานแสงอาทิตย์ขนาด 63 เมกะวัตต์ ดำเนินการโดย บริษัท พัฒนาพลังงานธรรมชาติ จำกัด ตั้งอยู่ในตำบลวังเพลิง อำเภอโคกสำโรง จังหวัดลพบุรี

## การดำเนินงาน
โรงไฟฟ้าพลังงานแสงอาทิตย์ลพบุรีโซล่าร์ เป็นโครงการในการร่วมทุนกันในสัดส่วนร้อยละ 33.33 เท่ากัน ระหว่าง บริษัท ผลิตไฟฟ้า จำกัด (มหาชน), บริษัท ซีแอลพี ไทยแลนด์ รีนิวเอเบิลส์ ลิมิเต็ด ในเครือซีแอลพี และ บริษัท ไดมอนด์ เจเนอเรติ้ง เอเชีย ลิมิเต็ด ในเครือมิตซูบิชิ คอร์ปอเรชั่น ใช้เงินกู้จำนวน 8,000 ล้านบาท โดยกู้เงินจากสถาบันการเงินร้อยละ 70 เป็นเงิน 5,125 ล้านบาท แบ่งเป็นเงินจากธนาคารเพื่อการพัฒนาเอเชีย (เอดีบี) จำนวน 1,742 ล้านบาท ธนาคารกสิกรไทย ธนาคารไทยพาณิชย์ และธนาคารกรุงเทพ ธนาคารละ 1,127 ล้านบาท และลงนามในการซื้อแผงโซล่าร์แบบทินฟิล์ม จำนวน 540,000 แผง จาก ชาร์ป คอร์เปอเรชั่น รวมถึงเซ็นสัญญาก่อสร้างกับ บริษัท อิตาเลียนไทย ดีเวล๊อปเมนต์ จำกัด (มหาชน) และบริษัท อิตัลไทยเอ็นจิเนียร์ริ่ง จำกัด และเริ่มต้นก่อสร้างในเดือนกรกฎาคม พ.ศ. 2553 ใช้ระยะเวลาในการก่อสร้าง 18 เดือน ปฏิบัติงานโดยใช้เจ้าหน้าที่และผู้เชี่ยวชาญรวมประมาณ 1,400 คน

โรงไฟฟ้ามีแผนในการเพิ่มกำลังการผลิตในเฟสที่ 2 อีก 11 เมกะวัตต์รวมเป็นจำนวน 84 เมกะวัตต์ แล้วเสร็จในเดือนมิถุนายน พ.ศ. 2555 รวมถึงสร้างแหล่งเรียนรู้เกี่ยวกับแหล่งพลังงานธรรมชาติสำหรับเปิดให้ท่องเที่ยวโดยไม่เสียค่าใช้จ่ายในช่วงกลางปี พ.ศ. 2555

บริษัทมีรายได้ในปีแรกคือ พ.ศ. 2555 จำนวน 700 ล้านบาท และรายได้ในปี พ.ศ. 2556 มีรายได้ประมาณ 1,000 ล้านบาท

การตรวจสอบกิจกรรมในปี พ.ศ. 2557 รายงานว่าโครงการได้ดำเนินกิจกรรมสำเร็จลุล่วงผ่านมา 2 ปี การตรวจสอบได้จัดประเภทโครงการนี้ว่า "ประสบความสำเร็จอย่างมาก"

ต่อมาในปี พ.ศ. 2558 บริษัท ผลิตไฟฟ้า จำกัด (มหาชน) ได้ซื้อหุ้นเพิ่มในสัดส่วนร้อยละ 33.33 จากบริษัท ไดมอนด์ เจเนอเรติ้ง เอเชีย ลิมิเต็ด (DGA) ผู้ถือหุ้นร่วมก่อนหน้านี้ ทำให้บริษัท ผลิตไฟฟ้า จำกัด (มหาชน) กลายเป็นผู้ถือหุ้นหลักในโรงไฟฟ้าร้อยละ 66.66

ในปี พ.ศ. 2567 โรงไฟฟ้าได้บริหารงานโรงไฟฟ้า 2 แห่ง รวมกำลังการผลิตติดตั้งทั้งหมดลดลงเหลือ 63 เมกะวัตต์ ใช้แผงโซลาร์เซลแบบฟิล์มบาง (Thin Film) ขนาดใหญ่ จำนวน 520,000 แผง บนเนื้อที่ประมาณ 1,400 ไร่

## ดูเพิ่ม

* โรงไฟฟ้าพลังงานแสงอาทิตย์
* พลังงานแสงอาทิตย์ในประเทศไทย

## อ้างอิง

หมวดหมู่:โรงไฟฟ้าพลังงานโฟโตวอลเทอิกในประเทศไทย
หมวดหมู่:โครงสร้างพื้นฐานในจังหวัดลพบุรี
หมวดหมู่:สิ่งก่อสร้างในอำเภอโคกสำโรง
บอระเพ็ด (คัมภีร์ไบเบิล)

**บอระเพ็ด** (; กรีก: ἀψίνθιον *apsinthion* หรือ ἄψινθος *apsinthos*) เป็นดาวหรือทูตสวรรค์ ที่ปรากฏในหนังสือวิวรณ์

## คัมภีร์ฮีบรู
คำในภาษาฮีบรูไบเบิล לענה (*la'anah*) แปลเป็นภาษาไทยว่า "บอระเพ็ด" และแปลเป็นภาษาอังกฤษว่า "wormwood" ปรากฏ 9 ครั้งในคัมภีร์ฮีบรู โดย 7 ครั้งมีความหมายแฝงถึงความขมขื่น และอีก 2 ครั้งเป็นคำนามชี้เฉพาะในคำแปลภาษากรีก โดยเป็นการเรียกดาวในวิวรณ์ 8:11

## พันธสัญญาใหม่
คำภาษากรีก *apsinthos* ที่แปลเป็นภาษาไทยว่า "บอระเพ็ด" และแปลเป็นภาษาอังกฤษว่า "wormwood" ถูกกล่าวถึงครั้งเดียวในพันธสัญญาใหม่ในหนังสือวิวรณ์:

เชื่อกันว่าคำว่า *Apsinthos* หมายถึงพืชในสกุลโกฐจุฬาลัมพา (*Artemisia*) ซึ่งใช้เป็นอุปลักษณ์ที่มีความหมายถึงสิ่งที่มีรสขม คำแปลภาษาอังกฤษ "wormwood" หมายถึงน้ำมันสีเขียวเข้มที่ผลิตจากพืชสกุลนี้ที่ใช้ฆ่าพยาธิในลำไส้ ในหนังสือวิวรณ์ กล่าวถึงการที่น้ำเปลี่ยนเป็นบอระเพ็ด กล่าวคือทำให้มีรสขม

## อ้างอิง

## แหล่งข้อมูลอื่น
*Revelation 8:11 The name of the star is called Wormwood

หมวดหมู่:ทูตสวรรค์ในศาสนาคริสต์
หมวดหมู่:หนังสือวิวรณ์
หมวดหมู่:คำและวลีในพันธสัญญาใหม่
วัดแก้วฟ้า

**วัดแก้วฟ้า** อาจหมายถึง
* วัดแก้วฟ้า จังหวัดนนทบุรี
* วัดแก้วฟ้า จังหวัดสมุทรสงคราม
* วัดแก้วฟ้ารังษี จังหวัดปราจีนบุรี 
* วัดแก้วฟ้าจุฬามณี กรุงเทพมหานคร 
* วัดแก้วแจ่มฟ้า กรุงเทพมหานคร
อาเซียนฟุตซอลแชมเปียนชิพ 2024

การแข่งขัน**อาเซียนฟุตซอลแชมเปียนชิพ 2024** เป็นการแข่งขันครั้งที่ 18 ของอาเซียนฟุตซอลแชมเปียนชิพ จัดขึ้นโดยสหพันธ์ฟุตบอลอาเซียน (เอเอฟเอฟ) ในการแข่งฟุตซอล ซึ่งครั้งนี้จะเป็นครั้งแรกที่มีการเปลี่ยนชื่อการแข่งเป็นฟุตซอลชิงแชมป์อาเซียน ทัวร์นาเมนต์นี้จัดขึ้นที่จังหวัดนครราชสีมา ประเทศไทย ตั้งแต่วันที่ 2 ถึง 10 พฤศจิกายน พ.ศ. 2567

## สนามแข่งขัน
แมตช์ทั้งหมดจัดขึ้นที่ เทอร์มินอล ฮอลล์ - เทอร์มินอล 21 โคราช นครราชสีมา

## ทีม

### ทีมที่ผ่านรอบคัดเลือก
ไม่มีการคัดเลือก และทุกทีมทั้งหมดเข้ามาเล่นในทัวร์นาเมนต์รอบสุดท้าย โดยมี 9 ทีมด้านล่างนี้จากชาติสมาคมของสหพันธ์ฟุตบอลอาเซียน เข้าร่วมแข่ง

### การจับสลาก
การจับสลากจัดขึ้นเมื่อวันที่ 27 กันยายน พ.ศ. 2567.

9 ทีมได้ถูกจับสลากอยู่ในสี่กลุ่มที่มีสองทีมกับกลุ่มสุดท้ายจะมีสามทีมกับทีมวาง ขึ้นอยู่กับผลงานของพวกเขาในครั้งที่ผ่านมา การจัดทีมวางจะแสดงอยู่ในวงเล็บ
} (7)
 (8)

 (9)
|}

## รอบแบ่งกลุ่ม
เวลาทั้งหมดคือเวลาท้องถิ่น: UTC+7.

### กลุ่ม เอ

### กลุ่ม บี

## รอบแพ้คัดออก
### สายการแข่งขัน

### รอบรองชนะเลิศ

### นัดชิงอันดับที่ 3

### นัดชิงชนะเลิศ

## ดูเพิ่ม
*อาเซียนวิเมนส์ฟุตซอลแชมเปียนชิพ 2024

## อ้างอิง


หมวดหมู่:อาเซียนฟุตซอลแชมเปียนชิพ 2024
หมวดหมู่:อาเซียนฟุตซอลแชมเปียนชิพ
หมวดหมู่:ฟุตซอลไทยในปี พ.ศ. 2567
หมวดหมู่:การแข่งขันฟุตซอลนานาชาติที่มีประเทศไทยเป็นเจ้าภาพ
หมวดหมู่:การแข่งขันกีฬาในจังหวัดนครราชสีมา
ยะฮ์ยา ซินวาร

**ยะฮ์ยา อิบราฮีม ฮะซาน ซินวาร** (; 29 ตุลาคม 1962 – 16 ตุลาคม 2024) เป็นทหารและนักการเมืองชาวปาเลสไตน์ ผู้ดำรงตำแหน่งประธานสำนักการเมืองฮะมาสตั้งแต่เดือนสิงหาคม 2024 และผู้นำรัฐบาลฮะมาสในฉนวนกาซาตั้งแต่เดือนกุมภาพันธ์ 2017 กระทั่งเสียชีวิตในเดือนตุลาคม 2024 โดยเขาขึ้นสืบทอดตำแหน่งต่อจากอิสมาอีล ฮะนีเยฮ์ ในทั้งสองตำแหน่ง

ซินวารเกิดในค่ายผู้ลี้ภัยฮันยูนิสในกาซาใต้ปกครองอียิปต์ในปี 1962 ในครอบครัวที่ถูกขับไล่จากบริเวณที่ปัจจุบันคืออัชเกล็อน ระหว่างสงครามปาเลสไตน์ปี 1948 เขาจบการศึกษาปริญญาตรีในสาขาอาหรับศึกษาจากมหาวิทยาลัยอิสลามกาซา ในปี 1989 ซินวารถูกตัดสินจำคุกตลอดชีวิตสี่ครั้งในอิสราเอลจากความผิดฐานมีส่วนร่วมในการวางแผนการลักพาตัวและฆาตกรรมทหารอิสราเอลสองนายและชาวปาเลสไตน์สี่คนที่เขาเชื่อว่าเป็นผู้มีส่วนร่วม เขาจำคุกนาน 22 ปีกระทั่งถูกปล่อยตัวพร้อมนักโทษอื่น 1,026 คนในปี 2011 ระหว่างการแลกเปลี่ยนนักโทษกับทหารอิสราเอล กีลาด ชาลิต ระหว่างถูกจำคุก ซินวารยังคงวางแผนและประสานงานการลงโทษชาวปาเลสไตน์ที่ถูกต้องสงสัยว่ามีส่วนร่วมกับอิสราเอล รวมถึงวางแผนการลักพาตัวทหารอิสราเอล ซินวารเป็นหนึ่งในผู้ร่วมก่อตั้งแขนงความปลอดภัยของฮะมาส

ในปี 2017 ซินวารได้รับเลือกตั้งเป็นผู้นำฮะมาสในกาซา และอ้างว่าจะนำพา 'การต้านทานของประชาชนโดยสันติ' และสนับสนุนการประท้วงพรมแดนปี 2018-19 กระนั้นก็มีรายงานว่าเขามีจุดมุ่งหมายจะกำจัดอิสราเอลให้สิ้นไป รวมถึงเคยกล่าวถึงการเผชิญหน้าทางการทหารว่าเป็นหนทางเดียวที่จะ "ปลดปล่อยปาเลสไตน์" ซึ่งจะทำได้ก็ด้วย "การใช้กำลัง ไม่ใช่การเจรจา" ระหว่างดำรงตำแหน่งผู้นำฮะมาส เขายังมีส่วนในการพัฒนาความสัมพันธ์กับอิหร่านอย่างแน่นแฟ้น ในปี 2021 ซินวารได้รับเลือกตั้งเป็นผู้นำฮะมาสอีกครั้ง และในปีเดียวกันรอดชีวิตจากการลอบสังหารโดยอิสราเอล ถือกันว่าเขาเป็นผู้บงการการโจมตีอิสราเอลโดยฮะมาสเมื่อวันที่ 7 ตุลาคม 2023 ซึ่งนำไปสู่สงครามระหว่างฮะมาสกับอิสราเอลและแพร่ไปถึงพื้นที่อื่นในภูมิภาคตะวันออกกลางในที่สุด

## หมายเหตุ

## อ้างอิง

หมวดหมู่:เสียชีวิตจากการลอบสังหาร
หญิงแพศยาแห่งบาบิโลน

**บาบิโลนมหานคร** () โดยทั่วไปรู้จักในคำเรียกว่า **หญิงแพศยาแห่งบาบิโลน** () หมายถึงทั้งบุคคลผู้หญิงและสถานที่ที่เป็นสัญลักษณ์ของความชั่วร้าย ตามที่กล่าวถึงในหนังสือวิวรณ์ของพันธสัญญาใหม่ ชื่อตำแหน่งเต็มของหญิงแพศยาแห่งบาบิโลนระบุในวิวรณ์ 17:5 ว่า **"บาบิโลนมหานคร แม่ของหญิงแพศยาทั้งหลาย และแม่ของบรรดาสิ่งน่าสะอิดสะเอียนแห่งแผ่นดินโลก"** ()

หญิงแพศยาแห่งบาบิโลนยังถูกระบุว่าเป็นตัวแทนของ "มหานครที่ครอบครองอยู่เหนือกษัตริย์ทั้งหลายของแผ่นดินโลก" ในวิวรณ์ 17:18

## ความจากหนังสือวิวรณ์
"หญิงแพศยาตัวเอ้" ในหนังสือวิวรณ์ปรากฏในบทที่ 17:

:: —&nbsp;, พระคริสตธรรมคัมภีร์ ฉบับมาตรฐาน

## ดูเพิ่ม
* หนังสือดาเนียล

## อ้างอิง

## บรรณานุกรม

*
*
*

## แหล่งข้อมูลอื่น
*

หมวดหมู่:หนังสือวิวรณ์
หมวดหมู่:คำศัพท์ศาสนาคริสต์
หมวดหมู่:ผู้หญิงในพันธสัญญาใหม่
เหตุฆาตกรรมยะฮ์ยา ซินวาร

เมื่อวันที่ 16 ตุลาคม 2024 ระหว่างสงครามอิสราเอล-ฮะมาส กองกำลังป้องกันอิสราเอล (IDF) ฆาตกรรมผู้นำฮะมาส ยะฮ์ยา ซินวาร ขณะทำการตรวจตราตามปกติจนไปพบกับซินวารโดยบังเอิญในเมืองราฟะฮ์ของฉนวนกาซา ซินวารเป็นหนึ่งในบุคคลที่อิสราเอลต้องการตัวมากที่สุดนับตั้งแต่การโจมตีอิสราเอลโดยฮะมาสในวันที่ 7 ตุลาคม 2023

ก่อนการยิง สมาชิกของกองพันบิสลามาคที่ 828 รายงานว่าพบกิจกรรมต้องสงสัยและได้รับคำสั่งการยืนยันให้เข้าร่วม ขณะอากาศยานไร้คนขับควบคุมระยะไกลของอิสราเอลตรวจจับทหารสามนายกำลังหลบหนีจากอาคารหลังหนึ่ง ทหารอิสราเอลได้ทำการยิงใส่ โดยไม่ได้รู้ว่าหนึ่งในนั้นคือยะฮ์ยา ซินวาร ทหารทั้งสามนายที่ถูกยิงแตกกระเจิง ส่วนซินวารวิ่งหลบหนีขึ้นไปในอาคารหลังหนึ่งเพียงลำพัง หลังจากนั้นมีการยิงแลกเปลี่ยนจนเป็นผลให้ทหาร IDF บาดเจ็บสาหัสนายหนึ่ง รถถังของ IDF ยิงเข้าใส่อาคารที่ซินวารอยู่และกองทัพอิสราเอลจู่โจมเข้าไปในอาคาร แต่ต้องถอยร่นออกมาหลังซินวารปาระเบิดใส่ จากนั้น IDF จึงส่งอากาศยานไร้คนขับชนิดควบคุมระยะไกลเพื่อตรวจสอบบริเวณภายในและตรวจจับซินวารซึ่งนั่งบาดเจ็บอยู่ ณ เวลานั้น กองทัพยังไม่ทราบตัวตนว่าบุคคลดังกล่าวคือซินวาร ในวันต่อมากองทัพอิสราเอลเข้าไปยังอาคารดังกล่าวอีกครั้งและพบกับศพของชายที่เชื่อว่าคือซินวารโดยสังเกตจากลักษณะภายนอก และตัดนิ้วมือของเขาเพื่อส่งกลับไปยืนยันตัวตนที่อิสราเอล ในเวลาต่อมาของในวันเดียวกันจึงเคลื่อนร่างของซินวารออกมาจากซากอาคาร 

ร่างของซินวารได้รับการยืนยันตัวตนผ่านข้อมูลดีเอ็นเอและได้รับการยืนยันอย่างเป็นทางการโดยอิสราเอลในภายหลัง นักพยาธิวิทยาชาวอิสราเอลคนหนึ่งรายงานว่าร่างของซินวารแสดงให้เห็นว่ามีการบาดเจ็บหลายจุดจากหลายสาเหตุ และเขาเสียชีวิตจากการถูกยิงเข้าที่ศีรษะซึ่งทำให้เกิดการบาดเจ็บต่อสมอง ฮะมาสประกาศยอมรับการเสียชีวิตของเขาในวันที่ 18 ตุลาคม

นายกรัฐมนตรีอิสราเอล เบนยามิน เนทันยาฮู กล่าวว่าการฆาตกรรมซินวารถือเป็นการ "สะสางความแค้น" (settled the score) กระนั้นยังคงออกข่าวเตือนว่าอิสราเอลอาจยังคงดำเนินสงครามต่อเต็มกำลังจนกว่าตัวประกันอิสราเอลทั้งหมดจะได้รับการปล่อยตัว ประธานาธิบดีสหรัฐ โจ ไบเดิน ระบุว่า "นี่เป็นวันที่ดีวันหนึ่งของอิสราเอล ของสหรัฐ และของโลก" โดยเปรียบเปรยการเสียชีวิตของซินวารกับการสังหารโอซามา บิน ลาเดน ในคำแถลงการณ์เดียวกับที่ยอมรับการเสียชีวิตของซินวาร ผู้นำฮะมาสในกาซา บาเซม นาอิม ระบุด้วยว่า "ฮะมาสจะแข็งแกร่งขึ้นและได้รับความนิยมมากยิ่งขึ้น ทุก ๆ ครั้งที่ผู้นำ[ของฮะมาส]ถูกกำจัด มันเจ็บปวดที่จะต้องสูญเสียใครไป โดยเฉพาะผู้นำที่พิเศษอย่างยะฮ์ยา ซินวาร กระนั้น พวกเราเชื่อว่าเราจะชนะในตอนจบ"

## อ้างอิง

หมวดหมู่:เหตุการณ์ในเดือนตุลาคม พ.ศ. 2567
หมวดหมู่:สงครามอิสราเอล–ฮะมาส พ.ศ. 2566
หมวดหมู่:ประวัติศาสตร์การทหารในปี พ.ศ. 2567
ห่วงโซ่เลสเซอร์คูริล

thumb| แผนที่หมู่เกาะคูริลซึ่งห่วงโซ่เลสเซอร์คูริลแสดงด้วยสีแดง
**ห่วงโซ่เลสเซอร์คูริล** (; , , ; ) เป็นชื่อที่เอาไว้เรียกหมู่เกาะในมหาสมุทรแปซิฟิกทางตะวันตกเฉียงเหนือ หมู่เกาะเหล่านี้ได้รับการบริหารในฐานะส่วนหนึ่งของเขตยุจโน-คูริลสกีของแคว้นซาฮาลิน ประเทศรัสเซีย และหลายแหล่งข้อมูลถือว่ากลุ่มเกาะนี้เป็นส่วนหนึ่งของหมู่เกาะคูริลในทางภูมิศาสตร์ อย่างไรก็ตามรัฐบาลญี่ปุ่นอ้างว่าเกาะเหล่านี้ไม่ได้เป็นส่วนหนึ่งของหมู่เกาะคูริลแต่เป็นเพียงเกาะเล็ก ๆ ของจังหวัดฮกไกโดเท่านั้น

## ดูเพิ่มเติม

* ห่วงโซ่เกรเตอร์คูริล

## อ้างอิง

หมวดหมู่:เกาะในหมู่เกาะคูริล
หมวดหมู่:กลุ่มเกาะในจังหวัดฮกไกโด
หมวดหมู่:หมู่เกาะคูริลตอนใต้
ห่วงโซ่เกรเตอร์คูริล

[thumb|แผนที่ของ[หมู่เกาะคูริล โดยหมู่เกาะที่มีพื้นเป็นสีแดงคือห่วงโซ่เกรเตอร์คูริล]]
**ห่วงโซ่เกรเตอร์คูริล** (; ) เป็นชื่อเรียกของหมู่เกาะหลัก ๆ ในหมู่เกาะคูริลหรือหมู่เกาะต่าง ๆ ที่อยู่ทางตอนเหนือของเกาะชิโกตันและหมู่เกาะฮาโบไม เช่นเกาะอีตูรุป และเกาะคูนาชีร์ เป็นต้น

ที่ปลายสุดทางด้านตะวันตกเฉียงใต้ ห่วงโซ่เกรเตอร์คูริลถูกแยกออกจากห่วงโซ่เลสเซอร์คูริลโดยช่องแคบคูริลใต้ ระดับความสูงสูงสุดในหมู่เกาะคูริลและห่วงโซ่เกรเตอร์คูริลคือ 2,339 เมตร บนเกาะแอตลาสอฟ (Atlasov island) ห่วงโซ่นี้มีความยาวอยู่ที่ 1,200 กิโลเมตร และมีพื้นที่อยู่ทั้งหมด 10,100 ตารางกิโลเมตร

ห่วงโซ่เกรเตอร์คูริลเป็นส่วนหนึ่งของแคว้นซาฮาลินของรัสเซีย ในกลุ่มเกาะทางตอนใต้ เกาะอีตูรุปและเกาะคูนาชีร์ก็อยู่ภายใต้การควบคุมของรัสเซีย แต่ญี่ปุ่นโต้แย้งเรื่องกรรมสิทธิ์การครอบครองของเกาะทั้งสองนี้

## ดูเพิ่มเติม

* ห่วงโซ่เลสเซอร์คูริล

## อ้างอิง


หมวดหมู่:หมู่เกาะคูริล
เค้กแฟนต้า

**เค้กแฟนต้า** หรือ **ฟันทาคูเคิน** (, ) เป็นเค้กที่มีที่มาจากประเทศเยอรมนี โดยมีเบสเป็นเค้กสปันจ์ วัตถุดิบหลักคือแฟนต้า ซึ่งเป็นน้ำอัดลม ที่ช่วยสร้างผิวสัมผัสที่นุ่มฟูกว่าเค้กสปันจ์แบบทั่วไปเนื่องจากกระบวนการคาร์บอเนชัน จากนั้นจึงแต่งหน้าเค้กด้วยการเคลือบเกลซเลมอนหรือชั้นครีมเปรี้ยวหนา, วิปครีม, น้ำตาล และส้มแมนดาริน โดยทั่วไปมักเสิร์ฟเค้กแฟนต้าตามงานฉลองวันเกิดหรือตามงานขายขนมอบ

แฟนต้าเป็นเครื่องดื่มน้ำอัดลมที่พัฒนาโดยบริษัทโคคา-โคล่าสำนักงานเยอรมนีในระหว่างสงครามโลกครั้งที่สอง เนื่องจากการการคว่ำบาตรการค้าทำให้ส่วนประกอบทั่วไปสำหรับการผลิตน้ำอัดลมหาได้ยากในเยอรมนีใต้ปกครองนาซี แฟนต้าต่อมาได้กลายมาเป็นทั้งเครื่องดื่มยอดนิยม และสารให้ความหวานในอาหารจานอื่น เช่น เค้ก

## เค้กอื่น ๆ ที่คล้ายกัน
ในประเทศเยอรมนี สูตรอาหารอื่น ๆ ที่นำเอาน้ำอัดลมมาใช้ยังมีอีก เช่น สไปรต์ นำมาทำ ชพรีเทอคูเคิน และ โค้ก ในการทำ โคลาคูเคิน เครื่องดื่มอื่น ๆ เช่น น้ำมะนาว ยังสามารถนำมาทำ ลีโมคูเคิน

ในภาคใต้ของสหรัฐ มีเค้กลักษณะคล้ายกันที่ใช้ เซเว่นอัป, โค้ก และ ด็อกเตอร์เป๊ปเปอร์ เกิดขึ้นในกลางคริสต์ศตวรรษที่ 20 ซึ่งมักเรียกรวมกันว่า "เค้กโซดาภาคใต้" (Southern Soda Cakes) แคร็กเกอร์แบเริล นำเอาเค้กโคลามาใส่ในเมนูของตนในคริสต์ทศวรรษ 1990 รวมถึงรูปแบบคล้ายคลึงกันอย่างเค้กโคล่า-ช็อกโกแล็ตฟัดจ์

นอกจากนี้ยังมีการใช้เบียร์มาทำเค้กเบียร์ เนื่องด้วยคุณสมบัติการคาร์บอเนตตามธรรมชาติของเบียร์เช่นเดียวกับน้ำอัดลม

## ส่วนประกอบ

เค้กแบตเตอร์ที่ใช้มักประกอบด้วยส่วนประกอบทั่วไป คือ แป้ง ไข่ น้ำตาล เนย และมีการผสมแฟนต้าเข้ามาให้เกิดเนื้อสัมผัสนุ่มและรสส้มจาง ๆ ท็อปปิงที่มักใช้ครีมเปรี้ยว พุดดิงวานิลลา และผลไม้ เข้ามาช่วยเสริมรสจาง ๆ จากน้ำอัดลม บางสูตรยังใช้เปลือกส้ม หรือน้ำตาลไอซิงส้ม มาช่วยเพิ่มรสและกลิ่นของส้มในเค้ก

## ดูเพิ่ม
* ไก่โคล่า
* พิลก์
* พายน้ำ

## อ้างอิง

หมวดหมู่:เค้กเยอรมัน
พรูอิตต์–ไอโก

**เวนเดลล์ โอ. พรูอิตต์ โฮมส์** () และ **วิลเลียม ไอโก อะพาร์ตเมนส์** () หรือที่นิยมเรียกรวมกันว่า **พรูอิตต์–ไอโก** () เป็นอดีตโครงการที่อยู่อาศัยชนิดรัฐสนับสนุนบางส่วน เริ่มมีผู้ย้ายเข้าอยู่อาศัยครั้งแรกใน ค.ศ. 1954 ตั้งอยู่ในนครเซนต์ลุยส์ รัฐมิสซูรี สหรัฐ โครงการประกอบด้วยอาคารสูงสิบเอ็ดชั้นจำนวน 33 หลังที่ออกแบบด้วยสถาปัตยกรรมมอเดิร์น โดยมิโนรุ ยามาซากิ ถือเป็นหนึ่งในโครงการพัฒนาที่อยู่อาศัยสาธารณะที่ใหญ่ที่สุดของสหรัฐ ก่อนสร้างขึ้นด้วยเงินทุนสนับสนุนจากระดับประเทศบนจุดที่เคยเป็นสลัมในฐานะส่วนหนึ่งของโครงการฟื้นฟูนคร แม้ว่าโครงการนี้จะไม่มีการแบ่งแยกสีผิว แต่ผู้อยู่อาศัยเกือบทั้งหมดเป็นชาวแอฟริกัน-อเมริกัน ชื่อโครงการตั้งตามชาวเซนต์หลุยส์สองคนคือ เวนเดิล โอ. พรูอิตต์ นักนับเครื่องบินรบชางแอฟริกัน-อเมริกันในสมัยสงครามโลกครั้งที่สอง กับวิลเลียม แอล. ไอโก อดีตคองเกรสแมน เริ่มแรกจะแบ่งจัดสรรเขตพรูอิตต์สำหรับคนดำ และเขตไอโกสำหรับคนขาว กระนั้นการแบ่งแยกสีผิวในที่อยู่อาศัยถูกยกเลิกในเซนต์หลุยส์ใน ค.ศ. 1955 ก่อนการเปิดตัวโครงการ

แม้ว่าในตอนแรก โครงการจะได้รับการยกย่องในฐานะการปรับปรุงสภาพความเป็นอยู่ของผู้คน แต่ไม่นานหลังเปิดให้เข้าพักอาศัย ความเป็นอยู่ในโครงการเริ่มเลวร้ายลง และภายในกลางคริสต์ทศวรรษ 1960 โครงการเต็มไปด้วยอาชญากรรมและมีปัญหาขาดการดูแล รวมถึงประสบปัญหาการทำลายทรัพย์สินและปัญหาอาชญากรรมเยาวชน หลังจากนั้นมามีการเสนอโครงการต่าง ๆ เพื่อปรับสภาพแต่ทั้งหมดล้วนไม่ประสบความสำเร็จ ใน ค.ศ. 1970 ผู้อยู่อาศัยย้ายออกจากโครงการ จนเหลือห้องว่างมากกว่าสองในสาม และท้ายที่สุดใน ค.ศ. 1972 จึงเริ่มต้นการทำลายอาคารในโครงการด้วยการระเบิดอาคารผ่านการถ่ายทอดทางโทรทัศน์ ผู้อยู่อาศัยทั้งหมดย้ายออกและโครงการถูกทำลายจนเสร็จสิ้นในสี่ปีต่อมา

พรูอิตต์–ไอโก กลายมาเป็นสัญลักษณ์ของความล้มเหลวในความพยายามเปลี่ยนสังคมด้วยสถาปัตยกรรมมอเดิร์น นักวิจารณ์ ชาลส์ เจิงส์ อธิบายการทุบทำลายโครงการนี้ว่าเป็น "วันที่สถาปัตยกรรมมอเดิร์นตายลง" ในการวิเคราะห์เหตุการณ์ในยุคหลัง ๆ เริ่มหันเหมาให้น้ำหนักกับปัญหาการลดลงของประชากรในนครเซนต์ลุยส์ และปัญหาการเงินขององค์การที่ดูแลที่อยู่อาศัยของท้องถิ่น *[[The Architectural Review|อาร์คีเท็กชรอลรีวิว]]* ระบุว่ามุมมองในสมัยใหม่ต่อโครงการนี้มองว่า "ต้องล้มเหลวเข้าในสักวันมาตั้งแต่แรก" ข้อมูลจาก ค.ศ. 2024 พื้นที่ที่ในอดีตเป็นโครงการพรูอิตต์–ไอโก ยังคงถูกทิ้งร้างเป็นส่วนใหญ่

มีการกล่าวถึงและบทวจารณ์เกี่ยวกับพรูอิตต์–ไอโกอยู่มากมายในวรรณกรรมด้านสถาปัตยกรรม สถาปนิก วิลเลียม แรมรอธ (William Ramroth) บรรยายว่าพรูอิตต์–ไอโก เป็น "ภัยพิบัติด้านที่อยู่อาศัยสาธารณะที่มีชื่อเสียงเลวร้ายที่สุดในประวัติศาสตร์อเมริกัน" และเป็น "ตัวแบบ" (poster child) สำหรับโครงการพัฒนาที่อยู่อาศัยสาธารณะ กระนั้นก็ดี เสียงตอบรับในระยะแรกต่อโครงการนี้เป็นไปในทางบวก แม้ว่าโครงการจะไม่เคยได้รับรางวัลใด ๆ ก็ตาม ใน ค.ศ. 1951 ก่อนที่จะก่อสร้างแล้วเสร็จ บทความบน *[[Architectural Forum|อาร์คีเท็กชรอลฟอรัม]]* เขียนสรรเสริญแผนเดิมของยามาซากิ และเชิดชูว่าเป็น "ชุมชนแนวตั้งสำหรับคนจน" ผู้เขียนชีวประวัติของยามาซากิน พอล คิดเดอร์ (Paul Kidder) ชื่นชมโครงการนี้ว่าเป็น "ความพยายามอันทะเยอทะยานอย่างน่าอัศจรรย์ ก่อนที่จะกลายมาเป็นความน่าอับอาย" ความล้มเหลวและการทุบทำลายโครงการนี้ส่งผลกระทบต่อชื่อเสียงของยามาซากิในฐานะสถาปนิก และเขาเองยังยอมรับว่าตนเองเสียใจที่ได้ออกแบบอาคารเหล่านี้

## อ้างอิง

### บรรณานุกรม
#### หนังสือ

* 
* 
* 
* 
* 
* 
* 
* 
* 
* 

#### บทความ

* 
* 
* 
* 
* 
* 

หมวดหมู่:ที่อยู่อาศัยในสหรัฐ
หมวดหมู่:รัฐมิสซูรี
คริสท็อฟ นีมัน

**คริสท็อฟ นีมัน** (; เกิดปี 1970) เป็นนักวาดภาพประกอบ, นักออกแบบกราฟิก และนักประพันธ์หนังสือเด็กชาวเยอรมัน เขาทำงานเขียนและวาดภาพประกอบให้กับ *[[เดอะนิวยอร์กไทมส์]]* ตั้งแต่เดือนกรกฎาคม 2008 ผ่านบล็อกชื่อแอ็บสแตร็กต์ซิตี ซึ่งต่อมาเปลี่ยนชื่อเป็น แอ็บสแตร็กต์ซันเดย์ ในปี 2011 หลังย้ายไป *[[The New York Times Magazine|นิตยสารเดอะนิวยอร์กไทมส์]]*

## ชีวิตส่วนตัว
นีมันจบการศึกษาจากสถาบันวิจิตรศิลป์แห่งรัฐ ชตุทการ์ท มีอาจารย์ประจำคือ ไฮนทซ์ เอเดิลมันในปี 1997 หลังจากจบการศึกษาเขาออกเดินทางมายังนิวยอร์กซิตีที่เขาอาศัยอยู่เป็นเวลา 11 ปี ก่อนจะย้ายกัลบไปตั้งรกรากในเบอร์ลินกับภรรยาและลูกสามคน

## อาชีพการงาน
นีมันเป็นที่รู้จักจากผลงานชุด ซันเดย์สเกตชิส (Sunday Sketches) ซีรีส์ภาพเขียนตลกรายสัปดาห์ที่เล่นกับขนาดและตำแหน่ง ที่ซึ่งเขามักเอาวัตถุมาแปรสภาพเป็นอะไรที่ไม่น่าคาดคิด เช่น ดินสอสีแดงกลายมาเป็นโทรโข่ง หรือหนังสือที่เปิดออกกลายมาเป็นหนวดแมว

ผลงานของเขาปรากฏบนหน้าปกของทั้ง *[[The New Yorker|เดอะนิวยอร์กเกอร์]]*, *[[Atlantic Monthly|แอตแลนติกมันธ์ลี]]* และ *[[The New York Times Magazine|นิตยสารเดอะนิวยอร์กไทมส์]]* นอกจากนี้เขายังได้รับรางวัลจากทั้ง AIGA และอาร์ตไดเร็กเตอร์คลับ

เขาเป็นสมาชิกของ Alliance Graphique Internationale และได้รับเชิญเป็นผู้พูดในงานประชุมดีไซน์อินดาบาสองครั้ง ในปี 2006 และ 2013

ในปี 2010 เขาได้รับการคัดเลือกเข้าเป็นหนึ่งในรายชื่อของหอเกียรติยศอาร์ตไดเรกเตอส์คลับ (Art Directors Club Hall of Fame)

ในปี 2013 เขาปล่อยภาพประกอบเชิงโต้ตอบ (interactive illustration) แรกของเขาในการประชุมดีไซน์อินดาบาที่เคปทาวน์ ในรูปแบบของแอปพลิเคชันทางไอโอเอสชื่อ Petting Zoo by Christoph Niemann ในปี 2013 ภาพของเขาสองภาพได้ถูกนำไปใช้โดยกูเกิลเพื่อฉลองวันครีษมายันและเหมายัน ในรูปของกูเกิลดูเดิลประจำวัน และยังปรากฏเป็นประเด็นบนสารคดีชุดทางเน็ตฟลิกซ์ **

นีมันผลิต *Traffic Pong* ในปี 2019 ซึ่งเป็นชิ้นงานศิลปะวิดีโอเกมที่แสดงเกม *[[Pong]]* วางทาบบนภาพถ่ายทางอากาศของการจราจรบนถนน Paulista Avenue ในเซาเปาลู ที่ซึ่งรถยนต์บนถนนจะโต้ตอบกับลูกบอลในเกม

## ผลงานหนังสือ
* (2000) *Fresh Dialogue 1, New Voices in Graphic Design* (with Nicholas Blechman, Paul Sahre and Paula Scher). .
* (2005) *100% Evil* (with Nicholas Blechman and Chip Kidd). .
* (2007) *The Police Cloud*. .
* (2007) *The Boy with Two Belly Buttons* (with Stephen J. Dubner). .
* (2008) *The Pet Dragon: A Story about Adventure, Friendship, and Chinese Characters*. 
** (2008) in German: *Der kleine Drache*. .
* (2009) *Windsbraut* written by T.C.Boyle, illustrated by Christoph Niemann. 
* (2010) *SUBWAY*. .
* (2010) *I LEGO N.Y.*. .
** (2010) *I LEGO N.Y.* (German edition) .
* (2011) *That's How*. .
* (2012) *Abstract City*. (English edition) .
** (2012) *Abstract City - Mein Leben unterm Strich*. (German edition) .
* (2012) *Der Kartoffelkönig*. .
*
*
*
*
* 
* 

## อ้างอิง

## แหล่งข้อมูลอื่น
*
*''Ahora'': Interview with Christoph Niemann
*Abstract City – a *[[New York Times]]* blog by Christoph Niemann
*Video interview with gestalten.tv
*Interview with the99percent
*Fresh Air interview on NPR
ตือฮวน

**ตือฮวน** หรือ **ตือฮวง** (; เพ็งอิม: te1 huang1) เป็นคำ ภาษาแต้จิ๋ว ใช้เรียกลำไส้ใหญ่ของหมู มักใช้เรียกชื่ออาหาร

* ต้มเครื่องในหมู
* ตือฮวนจุกบี้
* ตือฮวนเกี้ยมฉ่าย

## อ้างอิง

หมวดหมู่:คำและวลีภาษาแต้จิ๋ว
ศึกอสูรเหนือเทพ://บลัดไซน์

เป็นซีรีส์ไลต์โนเวลญี่ปุ่น เขียนโดย คาสุมะ คามาจิ และวาดภาพประกอบโดย วากิ อิคาวะ โดยได้มีการตีพิมพ์หนังสือทั้งหมด 10 เล่มตั้งแต่ปี พ.ศ. 2557 ถึง พ.ศ. 2562 ภายใต้สำนักพิมพ์เด็งเงกิบุงโกะของแอสกีมีเดียเวิร์กส์ โดยไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์

## ตัวละคร
;
:นักเรียกอัญเชิญระดับเอซผู้มีความสามารถโดดเด่นจากกลุ่มนักอัญเชิญหนึ่งในสามกลุ่มอย่าง "ฟรีดอม" แต่เขากำลังคิดที่จะวางมือจากธุรกิจนี้ อย่างไรก็ตาม เขามักจะประสบกับความต้องการที่จะช่วยเหลือผู้ที่ขอความช่วยเหลือจากเขาอย่างควบคุมไม่ได้ ซึ่งทำให้เขาไม่สามารถทำเช่นนั้นได้
;
:มาทีเรียลระดับ Unexplored ที่แข็งแกร่งที่สุด หนึ่งในสิ่งมีชีวิตที่ได้รับการกล่าวขานว่าซ่อนตัวอยู่ลึก "ยิ่งกว่าเหล่าทวยเทพ"

## สื่อ
### ไลต์โนเวล
ไลต์โนเวลเล่มแรกได้รับการตีพิมพ์เมื่อวันที่ 10 กันยายน พ.ศ. 2557 โดย แอสกีมีเดียเวิร์กส์ภายใต้สำนักพิมพ์ เด็งเงกิบุงโกะ และจนถึงเดือนมิถุนายน พ.ศ. 2562 ได้มีการตีพิมพ์ไปแล้วทั้งหมด 10 เล่ม ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์ โดยประกาศลิขสิทธิ์เมื่อวันที่ 19 พฤศจิกายน พ.ศ. 2559

## อ้างอิง

## แหล่งข้อมูลอื่น
* 
หมวดหมู่:ไลต์โนเวล
หมวดหมู่:นิยายญี่ปุ่นที่ตีพิมพ์ในปี พ.ศ. 2557
หมวดหมู่:ฟีนิกซ์ (สำนักพิมพ์)
ท่าอากาศยานนานาชาติอ็องรี กออันเดอ บูคาเรสต์

**ท่าอากาศยานนานาชาติอ็องรี กออันเดอ บูคาเรสต์** (, Bucharest Henri Coandă International Airport)  เป็นท่าอากาศยานนานาชาติที่มีการใช้งานมากที่สุดในประเทศโรมาเนีย ตั้งอยู่ในออตอเปน ห่างออกไป  ทางเหนือของใจกลางนครบูคาเรสต์ ปัจจุบันเป็นหนึ่งในสองท่าอากาศยานที่ให้บริการเมืองหลวงของโรมาเนีย โดยอีกท่าอากาศยานคือ ท่าอากาศยานเอาเรล วไลกู ท่าอากาศยานมีขนาดพื้นที่ 605 เฮ็กตาร์ (1,495 เอเคอร์) ประกอบด้วยรันเวย์คู่ขนานสองรันเวย์ ความยาวเท่ากันที่ 3,500 เมตร

ท่าอากาศยานตั้งชื่อตามผู้ริดริ่มด้านการบินชาวโรมาเนีย อ็องรี กออันเดอ ผู้สร้างอากาศยานโกอันเดอ-1919 และผู้ค้นพบปรากฏการณ์กออันเดอในทางวิทยาของไหล ขื่อนี้เริ่มต้นใช้ในปี 2004 แทนที่ชื่อเดิม *ท่าอากาศยานนานาชาติบูคาเรสต์ ออตอเปน* (Romanian: *Aeroportul Internațional București Otopeni*; Bucharest Otopeni International Airport) ปัจจุบันท่าอากาศยานเป็นสำนักงานใหญ่ของ TAROM สายการบินประจำชาติของโรมาเนีย และเป็นฐานการบินของสายการบินทุนต่ำ เช่น อานีมาวิงส์, ไรอันแอร์ และ วิซแอร์ ท่าอากาศยานอยู่ภายใต้การบริหารงานของบรรษัทแห่งชาติ *Compania Națională Aeroporturi București S.A.*

## สถิติ
### ผู้โดยสาร
ในปี 2018 จำนวนผู้โดยสารใช้บริการอยู่ที่ 13,824,830 คน เพิ่มขึ้น 7.95% จากปี 2017 ถือเป็น 63.3% ของผู้โดยสารทั้งหมดที่ผ่านทุกท่าอากาศยานในโรมาเนีย

### เที่ยวบินที่บ่อยที่สุด

## เหตุการณ์และอุบัติเหตุ
*วันที่ 9 กุมภาพันธ์ 1989 TAROM Tupolev TU-154 เที่ยวบินทดสอบ เกิดเครื่องยนต์ล้มเหลวเนื่องจากนักบินเปิดแฟล็ปเร็วเกินไป เครื่องบินร่วงในสนามบิน เป็นผลให้ทั้ง 5 คนบนอากาศยานเสียชีวิต
*วันที่ 31 มีนาคม 1995 TAROM เที่ยวบิน 371 อากาศยานแอร์บัส A310-324 ทะเบียน YR-LCC เกิด asymmetric thrust ขณะกำลังไต่ระดับ หนึ่งในนักบินไม่สามารถควบคุมอากาศยานได้ ก่อนจะโหม่งลงที่บาลอเตชต์ สองนาทีหลังขึ้นบิน เสียชีวิตทั้ง 60 คนบนอากาศยาน
*วันที่ 30 ธันวาคม 2007 TAROM อากาศยานโบอิง 737-300 (YR-BGC "Constanța") เที่ยวบิน 3107 ชนกับรถยนต์บนรันเวย์ขณะบินออกไปยังชาร์เมลเชค รันเวย์เสียหายอย่างหนัก

## อ้างอิง

หมวดหมู่:ท่าอากาศยานในประเทศโรมาเนีย
จุกบี้

**จุกบี้** (; เพ็งอิม: zug8 bhi2) เป็นคำภาษาแต้จิ๋ว แปลว่า ข้าวเหนียว ในไทยมักใช้เรียกชื่ออาหารแต้จิ๋วที่ทำจากข้าวเหนียว โดยเฉพาะ ตือฮวนจุกบี้

"จุกบี้" อาจหมายถึง
* ข้าวเหนียว
* ตือฮวนจุกบี้

หมวดหมู่:คำและวลีภาษาแต้จิ๋ว
ออตอเปน

**ออตอเปน** (; ) เป็นเมืองในเทศมณฑลอิลฟอฟ มุนเตเนีย ประเทศโรมาเนีย มีอาณาเขตติดต่อกับบูคาเรสต์ทางเหนือ และตั้งอยู่บนถนนเส้น DN1 เชื่อมต่อเข้ากับบูคาเรสต์และปลอเยชต์ ประชากรอยู่ที่ 21,750 คน คิดเป็นชาวชาติพันธุ์โรมาเนีย 99.0% และมีหมู่บ้านหนึ่งแห่งในปกครอง คือ ออเดออีเล (Odăile)

ท่าอากาศยานนานาชาติอ็องรี กออันเดอ ซึ่งเป็นท่าอากาศยานให้บริการนครบูคาเรสต์ ตั้งอยู่ในออตอเปน ท่าอากาศยานนี้ยังเป็นสำนักงานใหญ่ของสายการบินประจำชาติ ตารอม นอกจากนี้ในเมืองยังเป็นที่ตั้งของสำนักงานใหญ่ของซีรีอักแอร์

## ประวัติศาสตร์

ปรากฏหลักฐานการตั้งรกรากย้อนไปได้ถึงสมัยยุคโลหะ ในระหว่างการขุดค้นปี 1966 เพื่อขยับขยายท่าอากาศยานอ็องรี กออันเดอ นักโบราณคดี มากาเร็ต กอนซัตันตีนิว จากพิพิธภัณฑ์ประวัติศาสตร์แห่งชาติในบูคาเรสต์ ระบุชิ้นส่วนวัตถุเครื่องปั้นดินเผาโบราณและวัตถุอื่นว่ามาจากสมัยยุคโลหะ รวมถึงยังพบหลักฐานของการตั้งรกรากจากสมัยศตวรรษที่ 10

ในปลายศตวรรษที่ 19 ออตอเปนเป็นส่วนหนึ่งของเทศมณฑลดึมบอวิตซา และประกอบด้วยสองหมู่บ้าน คือออตอเปนบน และออตอเปนล่าง ประชากรรวม 851 คน มีโรงเรียนขนาด 29 คน และโบสถ์สองหลัง อยู่ในหมู่บ้านละหลัง

ท่าอากาศยานในออตอเปนนั้นสร้างขึ้นเพื่อใช้งานสำหรับการบินพลเรือนและการฝึกบินของกองทัพ ในสมัยสงครามโลกครั้งที่สองได้ถูกนำมาใช้เป็นฐานทัพอากาศของลุฟท์วัฟเฟอ

ออตอเปนแปรสภาพมาเป็นนครในสมัยของรัฐบาลนีกอไล เชาเชสกู ภายใต้การจัดระบบ ในสมัยนี้ยังมีการสร้างอาคารอะพาร์ตเมนต์สูงสี่ชั้นแทนที่บ้านเก่า

## รัฐบาลท้องถิ่น
นายกเทศบาล (ปี 2020 คือ Constantin Silviu Gheorghe จากพรรคเสรีนิยมแห่งชาติ สภาท้องถิ่นของออตอเปนประกอบด้วย 17 ที่นั่ง ซึ่งเพิ่มขึ้นในปี 2008 จากเดิม 15 ที่นั่ง โดยทั่วไปถือว่าออตอเปนเป็นฐานที่มั่นของพรรคเสรีนิยมแห่งชาติมาหลายสมัย

## บุคคลที่มีชื่อเสียง
* ลูกีอัน กร็อยตอรู (เกิดปี 1957) นักเศรษฐศาสตร์
* มีฮาอี ดอเบรสกู (เกิดปี 1992) นักฟุตบอล
* โยอานา ตูดอรัน (เกิดปี 1948) นักพาย

## อ้างอิง

## แหล่งข้อมูลอื่น

* Otopeni
นายดีขุนหมื่น

**นายดีขุนหมื่น** หรือ **นายดีมหาดเล็ก** สกุลโรจนกุล เป็นช่างเขียน กรมช่างสิบหมู่ฝ่ายพระราชวังบวรสถานมงคล ผู้มีฝีมือชั้นเอกในสมัยรัตนโกสินทร์ตอนต้น มีบทบาทในการการบูรณปฏิสังขรณ์วัดพระเชตุพนวิมลมังคลารามราชวรมหาวิหารครั้งใหญ่สมัยรัชกาลที่ 3

## ประวัติ

**นายดีขุนหมื่น** นามเดิม นายดี เกิดเมื่อปลายรัชกาลที่ 1 นายนนเป็นบิดา ปลูกเรือนเครื่องผูกย่านคลองบ้านช่างหล่อมาแต่สมัยกรุงธนบุรี บุตรชื่อหลวงลิขิตปรีชา (คุ้ม) เจ้ากรมพระอาลักษณ์ฝ่ายพระราชวังบวร  (วังหน้า) มีนิวาสสถานเดิมที่ตำบลบ้านช่างหล่อ วังหลัง ฝั่งธนบุรี

สมัยรัชกาลที่ 2 นายดีได้เข้าสังกัดมูลนายของพระยาอร่ามมณเฑียร ฝ่ายพระราชวังบวร ตำแหน่งนายหมวด มีหน้าที่ควบคุมไพร่ในสังกัดกรมพระราชวังบวรสถานมงคล (วังหน้า) ต่อมานายดีจึงปลูกเรือนเครื่องสับที่ตรอกตลาดใหม่ ย่านวัดโสมนัสราชวรวิหาร กรุงเทพพระมหานครชั้นใน

สมัยรัชกาลที่ 3 ได้เป็นช่างเขียนมหาดเล็ก ตำแหน่งช่างเขียน กรมช่างสิบหมู่ฝ่ายพระราชวังบวรสถานมงคล

เมื่อคราวพระบาทสมเด็จพระนั่งเกล้าเจ้าอยู่หัวโปรดให้มีการบูรณปฏิสังขรณ์วัดพระเชตุพนวิมลมังคลารามราชวรมหาวิหาร (วัดโพธิ์) ครั้งใหญ่ พร้อมทั้งโปรดให้มีการบันทึกข้อมูลรายนามแม่กองผู้รับผิดชอบ ปรากฏว่านายดีช่างเขียนมหาดเล็ก ฝ่ายพระราชวังบวรได้กำกับผนังใหญ่งานจิตกรรมฝาผนัง เรื่อง รามเกียรติ์ ตั้งแต่ตอนนนทกมาเกิดเป็นทศกัณฐ์ถึงตอนบุตรของท้าวลัสเตียนครองกรุงลงกา ณ ศาลาทิศใต้ของหอไตรพระมณฑป (หอไตรจตุรมุข) วัดพระเชตุพน ร่วมกับพระสมุห์ศรี ช่างบรรพชิตจากวัดมหาธาตุยุวราชรังสฤษฎิ์ โดยมีพระอภัยสุรินทร เจ้ากรมพลพันซ้าย กำกับการซ่อม และการเขียนช่าง ปัจจุบันจิตรกรรมศาลาทิศใต้ของหอไตรพระมณฑป รวมทั้งศิลาจารึกที่อธิบายกำกับภาพได้เลือนหายไปจนหมดสิ้นแล้วในปัจจุบัน

[thumb|300px|หอไตรพระมณฑป (หอไตรจตุรมุข) [วัดพระเชตุพน]]

และปรากฏต่อมาว่า นายดีช่างเขียนมหาดเล็กฝ่ายพระราชวังบวรมีหน้าที่ตรวจตราศาลารายรอบวัดพระเชตุพน ทั้งภายในและภายนอก ปรากฏตามบัญชีรายชื่อจิตรกรว่านายดีมหาดเล็กร่วมกับรายชื่อจิตรกรสมัยนั้นที่ทำงานให้วัดพระเชตุพน และปรากฏใน *ประชุมจารึกวัดพระเชตุพนฯ* ว่า:–
พระครูอุดมสังวร พระครูลงเครื่องเป็นผู้ชี้ขาดช่างพระสงฆ์ พระครูวินัยธรเป็นผู้ร่างเรื่องตำนาน นายดีมหาดเล็กตรวจตราทั่วไปทั้งศาลารายภายนอกและภายใน อาลักษณเป็นผู้เขียนเรื่องตำนาน หมื่นนิพนธ์เป็นผู้ช่วยทุกศาลา ภาพใดที่ไม่เหมาะก็ให้เปลี่ยนแปลงใหม่

สำหรับการบูรณะศาลาการเปรียญที่ศาลาทิศหอไตร (พระมณฑป) วัดพระเชตุพน ปรากฏว่านายดีมหาดเล็กมีหน้าที่เป็นผู้ตรวจ ส่วนหลวงลิขิตปรีชา (คุ้ม โรจนกุล) บุตร ร่วมแต่งโคลงประกอบจารึกวัดพระเชตุพน เช่น เพลงยาวกลบท โคลงฤๅษีดัดตน และโคลงบาทกุญชร ว่าด้วยมนุษย์ต่างภาษา เป็นต้น

สมัยรัชกาลที่ 4 เข้าสังกัดมูลนายกับสมเด็จเจ้าพระยาบรมมหาประยูรวงศ์ (ดิศ บุนนาค) รับราชการเป็นที่นายดีขุนหมื่น ตำแหน่งช่างเขียนกรมช่างสิบหมู่ฝ่ายพระราชวังบวรจนกระทั่งถึงแก่กรรม

นายดีขุนหมื่นเป็นหนึ่งในจิตรกรช่างเขียนรุ่นใหญ่ของกรมช่างสิบหมู่ฝ่ายวังหน้าผู้มีฝีมือชั้นเอกในสมัยรัตนโกสินทร์ตอนต้น และมีสมญานามว่า **นายดี กินเจ**

## ตำแหน่งราชการ
* นายหมวด สังกัดมูลนายพระยาอร่ามมณเฑียร (ใหญ่) ฝ่ายพระราชวังบวร
* ช่างเขียนมหาดเล็ก กรมช่างสิบหมู่ฝ่ายพระราชวังบวร
* ช่างเขียนมหาดเล็ก กรมช่างสิบหมู่ฝ่ายพระราชวังบวร สังกัดมูลนายสมเด็จเจ้าพระยาบรมมหาประยูรวงศ์ (ดิศ บุนนาค)

## อ้างอิง

; เชิงอรรถ

หมวดหมู่:บุคคลในประวัติศาสตร์กรุงรัตนโกสินทร์

หมวดหมู่:บุคคลในประวัติศาสตร์ไทย พ.ศ. 2325–2411

หมวดหมู่:จิตรกรชาวไทย

หมวดหมู่:สกุลโรจนกุล
ท่าอากาศยานนานาชาติกลุฌ

**ท่าอากาศยานนานาชาติ "อัฟรัม อียันกู" กลุฌ** ()  เป็นท่าอากาศยานที่ให้บริการนครกลุฌ-นาปอกา ในประเทศโรมาเนีย ชื่อเดิมคือ *ท่าอากาศยานซอเมเชน* (Someșeni) ตั้งอยู่ในเขตซอเมเชน ห่างไป  ทางตะวันออกของใจกลางนครกลุฌ ภายในเขตพื้นที่นครกลุฌ-นาปอกา ชื่อของท่าอากาศยานในปัจจุบันนั้นตั้งตามนักปฏิวัติ อัฟรัม อียันกู

ท่าอากาศยานกลุฌมีผู้โดยสารมากที่สุดอันดับสองของประเทศ รองจากอ็องรี กออันเดอ บูคาเรสต์ ด้วยจำนวนผู้โดยสาร 3.24 ล้านคนในปี 2023

## อ้างอิง

หมวดหมู่:ท่าอากาศยานในประเทศโรมาเนีย
หมวดหมู่:กลุฌ-นาปอกา
การลงประชามติว่าด้วยสมาชิกภาพสหภาพยุโรปของมอลโดวา พ.ศ. 2567

มีการจัดประชามติระดับประเทศขึ้นในประเทศมอลโดวาในวันที่ 20 ตุลาคม 2024 ว่าด้วยการแก้ไขรัฐธรรมนูญมอลโดวาเพื่อรวมความประสงค์ของพลเมืองมอลโดวาที่จะเข้าร่วมเป็นสมาชิกของสหภาพยุโรป เพื่อป้องกันรัฐบาลในอนาคตจากการแปรจุดยืนของประเทศไปจากท่าทีที่สนับสนุนสหภาพยุโรป การลงประชามตินี้มีขึ้นในวันเดียวกันกับการเลือกตั้งประธานาธิบดีปี 2024

ประธานาธิบดีคนปัจจุบัน มายา ซันดู รณรงค์สนับสนุนฝ่าย "เห็นด้วย" กับการลงประชามตินี้ จำนวนผู้ลงคะแนนอยู่ที่ 33.33% ซึ่งพอดีสำหรับขั้นต่ำในการลงประชามติที่จะถือว่าคะแนนมีผล มีการสำรวจพบรายงานการฉ้อโกงรับเงินเพื่อสนับสนุนการลงคะแนน "ไม่เห็นด้วย" ในโค้งสุดท้ายจนทำให้ผลคะแนนสุดท้ายออกมาใกล้กันกว่าที่เป็นที่คาดการณ์ไว้ เจ้าหน้าที่ทางการของมอลโดวาระบุพบการแทรกแซงขนานใหญ่จากรัสเซีย ซึ่งรวมถึงการให้เงินแลกกับการลงคะแนนเสียง 300,000 เสียงในข้าง "ไม่" ฝั่งสหภาพยุโรปได้ออกมาแสดงความยินดีกับผลคะแนนและประณามการกระทำ "การรบกวนชั่วร้ายจากรัสเซียอย่างที่ไม่เคยมีมาก่อน" 

ผู้สนับสนุนประชามติเชื่อว่าการนำพามอลโดวาเข้าสู่สหภาพยุโรปจะช่วยปรับปรุงพัฒนาสภาวะทางเศรษฐกิจของประเทศ ในขณะที่ฝั่งคัดค้านเชื่อว่าการเข้าร่วมสหภาพยุโรปจะทำร้ายสถานะความเป็นกลางของมอลโดวาตามที่รัฐธรรมนูญบัญญัติไว้ และอาจผลักดันไปสู่การรวมชาติกับโรมาเนีย

## อ้างอิง

หมวดหมู่:การเลือกตั้งใน พ.ศ. 2567
หมวดหมู่:ประวัติศาสตร์มอลโดวา
หมวดหมู่:การลงประชามติในประเทศมอลโดวา
หมวดหมู่:การลงประชามติในปี พ.ศ. 2567
หมวดหมู่:การลงประชามติว่าด้วยสมาชิกภาพสหภาพยุโรป
หมวดหมู่:สหภาพยุโรปในปี พ.ศ. 2567
การีซารามาน

**การีซารามาน** (, *การีสารามาน*; ) หรือเรียกโดยย่อว่า **ซารามาน** () เป็นอาหารประเภทแกงชนิดหนึ่งของประเทศกัมพูชา มีลักษณะเป็นแกงเข้ากะทิ ปรากฏในสำรับเครื่องเสวยของเจ้านายกัมพูชา และยังเป็นอาหารที่คล้ายคลึงกับแกงมัสมั่น ซึ่งเป็นแกงชนิดหนึ่งในอาหารไทย

## ประวัติ
ที่มาของอาหารชนิดนี้ยังไม่เป็นที่ชัดเจน พึงสังเกตได้ว่าเดิมแกงซารามานจะใช้เนื้อวัวเป็นหลัก จึงสันนิษฐานว่าจุดเริ่มต้นของอาหารชนิดนี้คงจากชุมชนชาวจามมุสลิมเป็นสำคัญ ทั้งนี้ในภาษาเขมร คำว่า "จาม" นั้น ถูกใช้เรียกชาวมุสลิมแบบรวม ๆ ซึ่งอาจหมายถึงชาวชวา มลายู และจาม ทำให้ที่มาของอาหารยังคงคลุมเครือ บางแหล่งข้อมูลระบุว่าอาหารชนิดนี้ได้มาจากชาวชวา ในตำราอาหารของสมเด็จพระราชกนิษฐา นโรดม รัศมีโสภณ เจ้านายฝ่ายในของเขมร ระบุชื่ออาหารไว้ว่า *ซ็อมลอ-ซรมัน-ชเวีย* (, *สมฺลสรหฺมันชวา*; ) โดยแกงซารามานนั้นมีความคล้ายคลึงกับเรินดังในสำรับอาหารชวา เพราะเรินดังมีน้ำแกงอยู่มากและมีรสชาติอ่อนเผ็ดตรงกับลักษณะของแกงซารามาน

## ส่วนประกอบ
การีซารามานเป็นแกงที่มีรสชาติเข้มข้นและมีองค์ประกอบซับซ้อนมากที่สุดในบรรดาแกงของสำรับอาหารเขมร เพราะมีการเข้าเครื่องเทศอย่างหลากหลาย ได้แก่ โป๊ยกั้ก เมล็ดยี่หร่า กานพลู เมล็ดผักชี รากผักชี อบเชย กระวาน ตะไคร้ พริกแห้ง ข่า มะกรูด หอมแดง และกระเทียม ส่วนใหญ่ใช้เนื้อวัวเป็นส่วนประกอบหลัก และใส่กะทิให้น้ำแกงเข้มข้น แต่งรสชาติด้วยน้ำมะขามเปียก โรยหน้าด้วยมะพร้าวคั่ว และถั่วลิสงคั่ว

## อ้างอิง
; หมายเหตุ

 ตรงกับชื่อ *ซาละหมั่น* หรือ *สะละหมั่น* ซึ่งเป็นอีกชื่อหนึ่งของแกงมัสมั่น ในสำรับอาหารไทย

; เชิงอรรถ

## อ้างอิง

หมวดหมู่:อาหารกัมพูชา
หมวดหมู่:แกง
หมวดหมู่:อาหารจากเนื้อวัว
เซย์มายเนม

**เซย์มายเนม** (; , มักเขียนตัวพิมพ์ใหญ่ทั้งหมดหรือ **SMN**) เป็นเกิร์ลกรุปเกาหลีใต้ ก่อตั้งโดยอินโคด ประกอบด้วยสมาชิกจำนวนแปดคนคือ ฮิโตมิ, ชู่เอ๋อ, เมย์, คานี่, โซฮา, โดฮี, จุนฮวี และซึงจู พวกเธอเปิดตัวเมื่อวันที่ 16 ตุลาคม 2024 โดยมีการเล่นเอกซ์เทนเดดเพลย์ ครั้งแรก (อีพี) *[[:en:Say_My_Name_(Say_My_Name_EP)|Say My Name]]* ที่ใช้ชื่อเดียวกับวง  

## ชื่อ
ชื่อวง "เซย์มายเนม" นั้นไม่ได้เป็นเพียงแค่ชื่อเรียกวงดนตรีเท่านั้น แต่ยังซ่อนความหมายอันลึกซึ้งที่บ่งบอกถึงเอกลักษณ์เฉพาะตัวที่หาไม่ได้จากวงอื่น ๆ อีกด้วย คำว่า "เซย์มายเนม" นั้นหมายถึงการเรียกขานชื่อตนเอง ซึ่งสื่อถึงความสำคัญของตัวตนของแต่ละบุคคลที่มักถูกมองข้ามไปในยามที่เราเผชิญกับความทุกข์หรือความเจ็บปวดในชีวิต นอกจากนั้นยังสื่อถึงความปรารถนาที่จะเป็นกลุ่มศิลปินที่ส่งมอบความหวังให้กับผู้ฟัง ผ่านการเติบโตและก้าวข้ามอุปสรรคไปด้วยกัน โดยไม่สูญเสียตัวตน

## ประวัติ

### ก่อนเปิดตัว
สมาชิกบางคนของวงเซย์มายเนมเคยมีประสบการณ์ในวงการบันเทิงมาก่อน เมย์เคยเข้าร่วมการแข่งขันเรียลลิตี้โชว์ระดับโลกชื่อ "The Debut: Dream Academy" และซึงจูเคยเข้าร่วมออดิชั่นในรายการ "มายทีนเนจเกิร์ล" ทางช่องเอ็มบีซีทีวี ก่อนจะมาเป็นสมาชิกวงเซย์มายเนม ฮิโตมิเคยเป็นสมาชิกวงเอเคบี48 และไอซ์วันมาแล้ว

เมื่อวันที่ 30 สิงหาคม 2024 ค่ายiNKODE Entertainment ได้ประกาศเปิดตัววงเกิร์ลกรุปวงแรกของค่ายนั่นคือวงเซย์มายเนมโดยมีคิม แจ-จุง หรือแจจุง อดีตสมาชิกวงทงบังชินกิและเจวายเจซึ่งเป็นเจ้าของค่ายเป็นโปรดิวเซอร์ โดยสมาชิกทั้งเจ็ดคนของวงได้รับการเปิดเผยพร้อมกันในวันเดียวกันในลำดับต่อไปนี้: โดฮี, คานี่, เมย์, จุนฮวี, โซฮา, ซึงจู และฮิโตมิ

### 2024–ปัจจุบัน: EP เปิดตัว''My Name Is...''
**เซย์มายเนม** ได้เดบิวต์อย่างเป็นทางการเมื่อวันที่ 15 ตุลาคม 2024 โดยมีการจัดงานแสดงเปิดตัวแบบออฟไลน์ชื่อ *Cat Night* และถ่ายทอดสดการแสดงเปิดตัวออนไลน์ผ่าน SBS K-Pop Concert ทางวงได้เปิดตัวอัลบั้มมินิอัลบั้มชุดแรกในวันที่ 16 ตุลาคม โดยใช้ชื่ออัลบั้มตามชื่อวง และมีเพลง "WaveWay" เป็นเพลงไตเติ้ล 

กลุ่มได้ออกผลงานเพลงชุดที่สอง*My Name Is...*ในวันที่ 13 มีนาคม 2025 โดยมีเพลงไตเติ้ลคือ "Shalala" วันที่

เมื่อวันที่ 10 กรกฎาคม 2025 เซย์มายเนมได้ประกาศเปลี่ยนจากที่มีสมาชิก 7 คนไปเป็นกลุ่มที่มี 8 คน และมี สมาชิกใหม่ 'ชู่เอ๋อ' จะเข้าร่วมทีมด้วย

## กิจกรรมอื่น ๆ
เมื่อเปิดตัว เซย์มายเนม ได้รับเลือกให้เป็นนางแบบระดับโลกของแบรนด์ผลิตภัณฑ์ดูแลผิวที่เน้นวิตามินโดยเฉพาะอย่าง *Tiam*

## สมาชิก
* ฮิโตมิ () – หัวหน้าวง
* ชู่เอ๋อ (슈이)
* เมย์ ()
* คานี่ ()
* โซฮา ()
* โดฮี ()
* จุนฮวี ()
* ซึงจู ()

## ผลงานเพลง

### อีพี

### ซิงเกิล

## ผลงานวิดีโอ

### มิวสิกวิดีโอ

## รางวัลและการเสนอชื่อ

## อ้างอิง

## แหล่งข้อมูลอื่น

หมวดหมู่:ก่อตั้งในประเทศเกาหลีใต้ในปี พ.ศ. 2567
หมวดหมู่:กลุ่มดนตรีเคป็อป
หมวดหมู่:กลุ่มดนตรีเกาหลีใต้ที่ก่อตั้งในปี พ.ศ. 2567
หมวดหมู่:เกิร์ลกรุปเกาหลีใต้
หมวดหมู่:กลุ่มดนตรีป็อปสัญชาติเกาหลีใต้
เอเอ็มที คอฟฟี

**เอเอ็มที คอฟฟี** () ได้รับการก่อตั้งใน ค.ศ. 1993 โดยอาลิสแตร์ แมกแคลลัม-ทอปปิน รวมถึงพี่ชายสองคนของเขาคือแองกัส และแอลลัน ซึ่งเป็นเป็นเครือร้านกาแฟที่ตั้งอยู่ในสนามบิน, โรงพยาบาล และสถานีรถไฟ[1]

เอเอ็มที คอฟฟี เป็นบริษัทกาแฟประจำชาติแห่งแรกในสหราชอาณาจักรที่ใช้ถ้วยและฝาปิดที่ทำจากวัสดุย่อยสลายได้ทางชีวภาพ 100 เปอร์เซ็นต์, กาแฟที่ผ่านมาตรฐานการค้าที่เป็นธรรม 100 เปอร์เซ็นต์ และนมออร์แกนิก 100 เปอร์เซ็นต์ นอกจากนี้ ยังเป็นบริษัทแรกที่ได้รับการรับรองแฟร์แทกซ์มาร์ก[2] ตลอดจนในเดือนมีนาคม ค.ศ. 2011 นิตยสารเอธิเคิลคันซูเมอร์ได้ยกย่องให้เอเอ็มที คอฟฟี เป็นเครือกาแฟที่มีจริยธรรมมากที่สุด[3]

ครั้นในเดือนพฤศจิกายน ค.ศ. 2022 ได้มีการประกาศว่าบริษัทเอสเอสพี กรุป ซื้อกิจการเอเอ็มที คอฟฟี ออกจากการบริหาร

## ตำแหน่งที่ตั้ง
เอเอ็มที คอฟฟี มีร้านกาแฟมากกว่า 50 แห่งทั่วสหราชอาณาจักร และเกาะไอร์แลนด์

## อ้างอิง

## แหล่งข้อมูลอื่น
* 

หมวดหมู่:ร้านกาแฟและคาเฟ่ในสหราชอาณาจักร
สมาคมเชฟโลก

**สมาคมเชฟโลก** (; ชื่อย่อ: WACS) เป็นเครือข่ายสมาคมเชฟระดับโลก ก่อตั้งขึ้นครั้งแรกในเดือนตุลาคม ค.ศ. 1928 ที่มหาวิทยาลัยซอร์บอนน์ ในกรุงปารีส ประเทศฝรั่งเศส ในการประชุมครั้งแรกมีผู้แทนจำนวน 65 คน จาก 17 ประเทศ เป็นตัวแทนจากสมาคมเชฟระดับประเทศและระดับนานาชาติ 36 แห่ง โอกุสต์ แอ็สกอฟีเย ได้รับเลือกให้เป็นประธานกิตติมศักดิ์คนแรกของสมาคมเชฟโลก ปัจจุบันสมาคมเชฟโลกมีสมาชิกเป็นสมาคมเชฟระดับชาติอย่างเป็นทางการจำนวน 72 ประเทศทั่วโลก มีประเพณีที่เป็นเอกลักษณ์คือการประชุมสมาคมฯ ทุก ๆ 2 ปี โดยจัดขึ้นในกว่า 20 เมืองทั่วโลก

สมาคมเชฟโลกบริหารงานโดยองค์กรปกครองที่มาจากการเลือกตั้ง ซึ่งประกอบด้วย ประธานสมาคมเชฟโลก รองประธาน เหรัญญิก เลขาธิการ และทูตประธานกิตติมศักดิ์ รวมถึงคณะกรรมการผู้อำนวยการระดับทวีปที่ดูแลภูมิภาคต่าง ๆ จากทวีปเอเชีย ทวีปยุโรป ทวีปแอฟริกา แปซิฟิก และทวีปอเมริกา และมีคณะกรรมการเฉพาะกิจดูแลจัดการกิจกรรมที่เกี่ยวข้องกับการแข่งขันทำอาหารทั้งหมด

## ดูเพิ่ม

* ศิลปะการปรุงอาหาร

## แหล่งข้อมูลอื่น

* สมาคมเชฟโลก
หมวดหมู่:องค์การที่ก่อตั้งในปี พ.ศ. 2471
144,000

**144,000** เป็นจำนวนธรรมชาติ มีความสำคัญในศาสนาคริสต์และศาสนาอิสลาม

## ศาสนา
### ศาสนาคริสต์

#### หนังสือวิวรณ์
จำนวน 144,000 ปรากฏ 3 ครั้งในหนังสือวิวรณ์:
* วิวรณ์ 7:3–8:

* วิวรณ์ 14:1:

* วิวรณ์ 14:3–5:

### ศาสนาอิสลาม
กล่าวกันว่าเลข 144,000 เป็นจำนวนผู้ติดตาม (''เศาะฮาบะฮ์'') ของมุฮัมมัด แม้ว่าจะมีการระบุตัวเลขอื่นด้วย และยังเป็นจำนวนนบีทั้งหมดที่มีอยู่ แม้ว่ามีรายงานว่ามีจำนวน 124,000 หรือ 244,000 ท่านด้วย ไม่มีใครรู้จำนวนนบีหรือ*เศาะฮาบะฮ์*แบบละเอียด โดยนบีที่กล่าวถึงด้วยชื่อในอัลกุรอานมีประมาณ 30 ท่าน

## อ้างอิง

หมวดหมู่:หนังสือวิวรณ์
หมวดหมู่:จำนวนเต็ม
ท่าอากาศยานนานาชาติทรายัน วูยา ตีมีชออารา

**ท่าอากาศยานนานาชาติ "ทรายัน วูยา" ตีมีชออารา** (; ) เป็นท่าอากาศยานนานาชาติที่ให้บริการนครตีมีชออารา ประเทศโรมาเนีย ในภูมิภาคทางประวัติศาสตร์บานัต ชื่อของท่าอากาศยานนั้นตั้งตามทรายัน วูยา ผู้ริเริ่มด้านการบินในโรมาเนียและชาวตีมิช ท่าอากาศยานนี้มีการใช้บริการมากที่สุดอันดับสี่ของประเทศ และเป็นศูนย์กลางสำคัญสำหรับการขนส่งทางอากาศในภูมิภาคเวสต์ของโรมาเนียกับเขตยูโรดานูย-ครีช-มูเรช-ทีซา

ท่าอากาศยานตีมีชออาคาเป็นหนึ่งในสี่ท่าอากาศยานในประเทศที่มีรันเวย์ยาวกว่า 3&nbsp;กิโลเมตร โดยอีกสามที่ได้แก่อ็องรี กออันเดอ บูคาเรสต์, เอาเริล วลาอีกู บูคาเรสต์ และมีฮาอิล คอเกิลนีเกอานู กอนซตันซา ท่าอากาศยานเป็นฐานการบินหนึ่งของวิซแอร์และตารอม รวมถึงใช้งานเป็นท่าอากาศยานสำรองสำหรับนีกอลา เตสลา เบลเกรด (BEG) ในประเทศเซอร์เบีย, อ็องรี กออันเดอ บูคาเรสต์ (OTP) ในประเทศโรมาเนีย และ เฟเรงซ์ ลีสท์ บูดาเปสต์ (BUD) ในประเทศฮังการี

## ชื่อ
เมื่อเริ่มก่อตั้ว ท่าอากาศยานใช้ชื่อว่า ท่าอากาศยานคอมมูนตีมีชออารา (Timișoara Communal Airport) ต่อมาในสมัยคอมมิวนิสต์เปลี่ยนชื่อเป็น ท่าอากาศยานกียาร์มาตา (Giarmata Airport) ตามชื่อหมู่บ้านที่อยู่ติดกัน และชื่อปัจจุบันตามนักบินรุ่นบุกเบิกชาวตีมิช ทรายัน วูยา ในวันที่ 6 กุมภาพันธ์ 2003

## สายการบินและจุดหมายปลายทาง
รายการต่อไปนี้ประกอบด้วยสายการบินและจุดหมายปลายทางจากท่าอากาศยานตีมีชออารา ทรายัน วูยา:

## สถิติ
ในปี 2016 ท่าอากาศยานรับอากาศยานเฉลี่ย 40–45 ครั้ง และผู้โดยสาร 3,200 คน ต่อวัน เพิ่มขึ้นจากปี 2005 ที่ 15–20 เที่ยวบิน และผู้โดยสาร 1,500 คน ต่อวัน จุดหมายปลายทางสำคัญได้แก่บูคาเรสต์, ลอนดอน, มิวนิก, มิลาน และ บรัสเซิลส์

แม้ว่ายอดเที่ยวบินจะลดลงอย่างมากหลังสายการบินคาร์พาแทร์ล้มละลายลง กระนั้นตั้งแต่ปี 2015 ยอดการใช้งานของท่าอากาศยานกลับมาฟื้นตัวอีกครั้งเมื่อวิซแอร์ตัดสินใจตั้งฐานการบินใหม่อีกแห่งที่ตีมีชออาราและเปิดเที่ยวบินใหม่รวมหกเที่ยวบินจากท่าอากาศยานนี้ ในภาพรวม ท่าอากาศยานตีมีชออาราต้อนรับผู้โดยสารรวม 15.1% ขิงผู้โดยสารทังหมดในทุกท่าอากาศยานของโรมาเนีย และ 32.8% ของคาร์โกทั้งหมด และ 13.2% ของเที่ยวบินทั้งหมดของโรมาเนีย

## อ้างอิง

หมวดหมู่:ท่าอากาศยานในประเทศโรมาเนีย
หมวดหมู่:เทศมณฑลตีมิช
หมวดหมู่:ท่าอากาศยานที่ก่อตั้งในปี พ.ศ. 2507
เรือดำน้ำญี่ปุ่น อิ-58

**เรือดำน้ำญี่ปุ่น อิ-58** สามารถหมายถึง
* เรือดำน้ำญี่ปุ่น อิ-58 (ค.ศ. 1925)
* เรือดำน้ำญี่ปุ่น อิ-58 (ค.ศ. 1943)

อิ-58
อิ-58
งูทับสมิงคลา

**งูทับสมิงคลา** หรือ **งูทับทางน้ำเงิน** (อังกฤษ: Malayan krait, blue krait; ชื่อวิทยาศาสตร์: *Bungarus candidus*) เป็นงูที่มีพิษร้ายแรง งูทับทางชนิดนี้เป็นสมาชิกของสกุล *[[งูทับทาง|Bungarus]]* และอยู่ในวงศ์ Elapidae

## คำอธิบาย
งูทับสมิงคลาอาจมีความยาวรวมประมาณ 108 เซนติเมตร (43 นิ้ว) มีหางยาวประมาณ 16 เซนติเมตร (6.3 นิ้ว)

ด้านหลังมีลวดลายแถบสีน้ำตาลเข้ม สีดำ หรือสีกรมท่า จำนวน 27–34 แถบบนลำตัวและหาง ซึ่งด้านข้างจะแคบและโค้งมน แถบไขว้อันแรกต่อเนื่องกับสีเข้มบริเวณหัว แถบขวางสีเข้มแต่ละแถบจะคั่นด้วยแถบสีเหลืองอมขาวกว้างซึ่งอาจมีจุดสีดำอยู่ และบริเวณท้องมีสีขาวที่มีความสม่ำเสมอ

ลักษณะปรากฏแบบที่แถบสีดำไม่มีแถบสีเหลืองอมขาว ยังสามารถพบได้ในบางส่วนของประชากรงูชนิดนี้ โดยมีรายงานว่าพบในชวาตะวันตกและชวากลาง

เกล็ดหลังเรียงเป็น 15 แถว โดยเกล็ดกลางสันหลังเป็นเกล็ดขนาดใหญ่ลักษณะเป็นรูปหกเหลี่ยม จำนวนเกล็ดท้องระหว่าง 195–237 เกล็ด แผ่นรูทวารเป็นแผ่นเดียว และเป็นแถบเกล็ดเดี่ยว มีจำนวน 37–56 แถบ

## การกระจายพันธุ์และถิ่นที่อยู่อาศัย
พบในเอเชียตะวันออกเฉียงใต้ ตั้งแต่อินโดจีนตอนใต้จนถึงเกาะชวาและบาหลี ในประเทศอินโดนีเซีย

## พิษ
ในหนู การฉีดพิษเข้าหลอดเลือดดำแบบ LD<small>50</small> สำหรับพิษของงูสปีชีส์นี้คือ 0.1&nbsp;มิลลิกรัม/กิโลกรัม โดยมีอัตราการเสียชีวิตอยู่ที่ 60–70% ในมนุษย์ที่ไม่ได้รับการรักษา ปริมาณพิษที่ฉีดเข้าไปเมื่อกัดคือ 5 มิลลิกรัม ในขณะที่ปริมาณพิษที่ทำให้ถึงแก่ชีวิตสำหรับมนุษย์ที่หนัก 75 กิโลกรัมคือ 1 มิลลิกรัม

## เชิงอรรถและรายการอ้างอิง

* Das, Indraneil (2010). *A Field Guide to the Reptiles of South-East Asia.* New Holland Publishers. 

; เชิงอรรถ


## แหล่งข้อมูลอื่น

* B. candidus at Thailand Snakes

หมวดหมู่:สิ่งมีชีวิตที่มีความเสี่ยงต่ำต่อการสูญพันธุ์
หมวดหมู่:งู
หมวดหมู่:งูในเอเชียตะวันออกเฉียงใต้
หมวดหมู่:สัตว์เลื้อยคลานในประเทศไทย
งูปล้องฉนวนธรรมดา

**งูปล้องฉนวนธรรมดา** หรือ **งูปล้องฉนวนบ้าน** (อังกฤษ: Malayan banded wolf snake; ชื่อวิทยาศาสตร์: *Lycodon subcinctus*) เป็นงูชนิดหนึ่งในวงศ์ Colubridae งูชนิดนี้มีลายแถบคล้ายกับงูทับทาง

งูชนิดนี้มีลำตัวเรียวยาว และยาวประมาณ 40-60 เซนติเมตร มีแถบสีขาวสลับกับสีดำ หรือสีดำอมเทา เมื่อโตขึ้นแถบสีขาวจะจางลงโดยเริ่มจากส่วนหางขึ้นมา ในสกุลของงูปล้องฉนวนจะเกล็ดที่มีลักษณะเท่า ๆ กัน 

## ที่อยู่ทางภูมิศาสตร์
งูชนิดนี้พบได้ในทวีปเอเชีย

## ชนิดย่อย

* *Lycodon subcinctus maculatus* (Cope, 1895)
* *Lycodon subcinctus subcinctus* (Boie, 1827)

## เชิงอรรถและรายการอ้างอิง

*



หมวดหมู่:สิ่งมีชีวิตที่มีความเสี่ยงต่ำต่อการสูญพันธุ์
หมวดหมู่:สัตว์เลื้อยคลาน
หมวดหมู่:สัตว์เลื้อยคลานในประเทศไทย
หมวดหมู่:งู
หมวดหมู่:งูในทวีปเอเชีย
หมวดหมู่:งูปล้องฉนวน
หมวดหมู่:วงศ์งูพิษเขี้ยวหลัง